Used 2008 Ford Focus SE Sedan for Sale in Kenosha WI 53140 Budget Motors of Wisconsin
VIN #: 1FAHP35N78W112149 Feelings | ● Poems 'n Stuff ●
Posted in Feelings, Musings, Smiles, Whimsical
Tagged Feelings, Musings, Smiles, Whimsical
Posted in Change, Decisions, Feelings, Narrative Poem, Promises, Realisation, Self Knowledge, Thoughts
Tagged Choice, Decisions, Feelings, Narrative Poem, Promise, self knowledge 5 dinge wat jy in gedagte moet hou as jy ’n trou-venue kies - Goeie Huishouding
Tuis » 5 dinge wat jy in gedagte moet hou as jy ’n trou-venue kies
5 dinge wat jy in gedagte moet hou as jy ’n trou-venue kies
Só kies jy die perfekte trou-venue
Om op ’n trou-venue te besluit is een van die belangrikste en eerste stappe wanneer julle begin troue reël, aangesien soveel van die tipe en grootte van die venue afhang. Maar met soveel opsies en soveel ander dinge waarmee daar rekening gehou moet word, het dit die potensiaal om ’n moeilike en oorweldigende taak te wees. Daarom het ons ’n kenner vir haar beste wenke gevra om jou te help om sonder sukkel die volmaakte venue te kies!
Sune Oosthuizen Steenkamp, bestuurder by Rustig*, stel voor dat julle die volgende vyf punte oorweeg voordat julle jul keuse maak.
1. Oorweeg die ligging
Die ligging moet realisties wees – moenie ’n plek kies waarna die meeste van julle gaste gaan soek nie. Julle venue moet maklik bereikbaar wees en verkieslik nie te naby besige paaie nie. En vind uit of die venue verblyf bied. Sommige van julle gaste gaan dalk van ver af kom en sal moontlik wil oorslaap. Indien daar nie verblyf is nie, behoort jy seker te maak dat daar plekke in die omgewing is wat akkommodasie bied.
2. Vind uit wat die venue alles bied
Maak seker dat jy aan die venue as geheel aandag gee. Kyk na alles, insluitend die kombuisarea, beligting, kleedkamers en foyer. Sommige venues verskaf tafels en stoele, maar vra moontlik ekstra vir goed soos eetgerei, tafeldoeke, versierings, borde, glase en die dansvloer. Dan is daar venues wat nie spyseniering verskaf nie, wat beteken dat julle sal moet uitvind of daar kombuisfasiliteite vir julle spyseniers is. Venues wat ’n volledige pakket aanbied, sal alles, insluitend die spyseniering, verskaf.
Onthou ook om te vra wat alles by die besprekingsfooi ingesluit is en waarvoor julle self verantwoordelik is. Indien julle ŉ buitelugtroue beplan, is dit belangrik om te vra of daar fasiliteite beskikbaar is vir ingeval dit bloedig warm is of begin reën. Sommige venues het lokale wat in geval van slegte weer gebruik kan word, maar indien nie, sal jy reëlings vir ’n markiestent moet tref. Vind ook uit of die venue ’n kroeg het, aangesien sommige plekke jou nie toelaat om jou eie alkohol te bring nie.
Lisensies is gewoonlik ’n vereiste, en daarsonder sal julle nie drank by julle troue kan bedien nie. Indien julle vir julle eie alkohol verantwoordelik is, sal sommige venues verwag dat julle julle eie lisensie verkry. Sommige venues sal vra dat julle aanspreeklikheidsversekering moet hê in geval van enige alkohol-verwante ongelukke, beserings of skade aan die eiendom.
3. Dink aan julle gaste se algehele ervaring
Kies ’n venue wat groot genoeg vir al julle gaste is. Kyk na die kapasiteit van enige potensiële venue voordat julle dit bespreek; julle wil nie hê julle gaste moet ongemaklik wees omdat julle ’n te klein venue gekies het nie. Gesels met die venue-bestuurder oor enige vermaak, versnaperinge of drankies wat julle gaste kan geniet terwyl julle gaan foto’s neem.
Is daar genoeg plek om julle troue en onthaal by dieselfde venue te hou? Vind uit of daar genoeg parkeerplek is; dit sal julle gaste gerusstel om te weet dat hulle motors veilig is. Maak ook seker of die venue rolstoelvriendelik is indien van die gaste moeilik beweeg. As daar kinders by die troue gaan wees, behoort julle uit te vind of die venue vir kinders voorsiening maak, want hulle sal wil rondhardloop en speel.
4. Vra of daar ’n kansellasiefooi is
Maak seker julle verstaan wat die venue se kansellasiebepalings behels vir ingeval julle die troue moet kanselleer/uitstel. Sommige venues sal vir julle sê dat die deposito nie terugbetaalbaar is nie terwyl ander mag sê dat hulle ’n persentasie van die deposito sal hou.
5. Vind uit wat die versteekte koste behels
Daar mag versteekte koste wees wanneer dit by goed soos breekware, tafeldoeke, versierings, glasware ensovoorts kom. As julle enige spesifieke blomme of dekor vir julle troue wil hê, moet julle uitvind of die venue daarvan het en of julle dit self moet koop, en of julle ekstra moet betaal sodat die venue dit kan reël. Maak seker julle weet wat die betaling van breekskade behels indien enige iets wat aan die venue behoort, beskadig word.
Julle sal beboet word indien enige van julle gaste hulle eie alkohol bring as dit verbied word; vind dus uit of julle julle eie drank mag bring. Indien daar vir die duur van julle onthaal ’n kontantkroeg is, is dit belangrik om enige spesiale reëlings met die bestuur te bespreek, soos ekstra kroegpersoneel of die verlenging van kroegure. Indien julle gaste daar oornag, sal jy waarskynlik ’n sleuteldeposito moet betaal. Maak seker dat jou gaste daarvan bewus is om enige verder koste te voorkom.
* Rustig, geleë in die vreedsame Magalies Meander en aan die voet van die prentjiemooi Magaliesbergreeks, is ’n vyfster venue met ’n trousaal wat op ’n ruim veranda en lieflike tuin uitloop. Dit is ook ideaal vir spanbou- en korporatiewe geleenthede. Besoek www.rustig.co.za vir meer inligting.